Talle in Jhb beseer ná gasontploffingArgieffoto. Altesaam 13 mense is Donderdagmiddag in Doornfontein in Sentraal-Johannesburg beseer tydens ŉ gasontploffing by ŉ skrootwerf. Chris Botha, Netcare911-woordvoerder, het gesê paramedici is na ŉ vulstasie in die omgewing ontbied nadat die brand van die skrootwerf versprei het. Nege mense is ernstig beseer, twee is in ŉ kritieke toestand en twee mense het slegs geringe beserings opgedoen. Botha sê mense moet veral waaksaam wees met die gebruik van gas in wintermaande wanneer daar ŉ toename in gasgebruik is. “As jy gasgereedskap gebruik, maak seker dat die toestelle deur handelaars goedgekeur en in ŉ goeie werkende toestand is selfs nog voordat jy dit gebruik.” Nege pasiënte is deur Netcare911 en vier deur provinsiale paramedici na die hospitaal vervoer. Die oorsaak van die ontploffing is nie bekend nie. ŉ Polisieondersoek duur voort.